Maialen Berasategi

Maialen Berasategi Catalán (Gasteiz, 1989ko apirilaren 25a) itzultzailea eta zuzentzailea da.

Itzulpengintzan eta Interpretazioan lizentziaduna da (EHU). Gaur egun, Berria egunkarian dihardu itzultzaile eta zuzentzaile lanetan, eta hainbat lan ekarri ditu euskarara. Horrez gainera, Susa argitaletxearen "Munduko Poesia Kaierak" bildumaren zuzendaria da, Isabel Etxeberria Ramirezekin batera. Halaber, zutabegile dihardu Argia aldizkarian, eta Berriako "Hirudia" atalean eta Alea aldizkarian aritutakoa da.

Itzulpenak

Narratiba 

 Rebecca West: Soldaduaren itzulera (Erein, Igela, 2014). Literatura Unibertsala bildumako lana.
 Abdulrazak Gurnah. 2021eko Literaturako Nobel sariaren Paradisua. Joxe Mari Berasategirekin.

Poesia 

 Adrienne Rich: Poesia Kaiera [antologia] (Susa -Munduko Poesia Kaierak-, 2017).

Saiakera 

Nancy Fraser: Kapitalaren lantegi ezkutuak (Susa, 2021). Mirentxu Larrañaga, Danele Sarriugarte eta Irene Arraratsekin elkarlanean itzulia.
 Adrienne Rich: Emakumeagandik jaioak: Amatasuna esperientzia eta instituzio gisa (Txalaparta, 2020).
 Carole Pateman: Kontratu sexuala (Elkar, Jakin; Eskafandra bilduma, 2018).
 Monique Wittig: Pentsamendu heterozuzena (Susa; Lisipe bilduma, 2017). Danele Sarriugarte, Mirentxu Larrañaga eta Irene Arraratsekin elkarlanean itzulia.
 Walter Benjamin: Literatura oharrak (2015, Sans Soleil). Garazi Arrula, Gaizko Urturi Aldama eta Mikel Igartuarekin batera itzulia.
 Clara Zetkin: Faxismoaren aurka borrokan (Testu nagusiak 1923ko bi txosten dira) (Katakrak, 2022).

Haur eta gazte literatura 

 Jordi Bayarri: Galileo: izarren mezularia (Ikaselkar, 2017).
 Jordi Bayarri: Darwin: teoriaren eboluzioa (Ikaselkar, 2017).
 Jordi Bayarri: Marie Curie: radioaren aktibitatea (Ikaselkar, 2015).
 Jordi Bayarri: Newton: grabitatea ekinean (Ikaselkar, 2015).
 Ainhoa Redondo Pescador: Tres minutos (Cénlit, 2014). Euskaratik gaztelaniara itzulia.
 Marliese Arold: Ninak ospa (Elkar, 2010). Joxe Mari Berasategirekin itzulia.

Lan propioak

Poesia 

 Eskuan beti zerbait (Balea Zuria, 2021). Donostia Kultura poesia lehiaketa irabazi ondoren argitaratu du lan hau.

Sariak 

 2021ean IV. Donostia Kultura poesia lehiaketa irabazi zuen Altzarienean poema bildumarekin. Balea Zuriak argitaratu du lana: Eskuan beti zerbait.
 2023an Itzulpengintzako Euskadi Saria jaso zuen, Joxe Mari Berasategi Zurutuzarekin batera, Abdulrazak Gurnah tanzaniarraren Paradisua eleberriaren euskarazko itzulpenagatik.

Erreferentziak

Kanpo estekak 
 Maialen Berasategi, Nor da Nor datu-basean.
 Maialen Berasategiren artikuluak, Alea aldizkarian.
 Maialen Berasategiren artikuluak, Argia aldizkarian.
 Maialen Berasategiren artikuluak, Berria egunkariko "Hirudia" atalean.
 Maialen Berasategiren artikuluak, 31 eskutik blogean.

Gasteiztarrak
Euskal Herriko itzultzaileak
Emakume itzultzaileak
Euskal Herriko Unibertsitateko ikasleak